The Centurion » Blog Archive » Mandjiedanse nou gereeld by Voortrekkermonument
Mandjiedanse nou gereeld by Voortrekkermonument
As gevolg van ‘n gesamentlike inisiatief van die Voortrekkermonument en die orkesleier, Manie Erasmus, sal daar nou elke maand lekker makietie by die Monument gehou word, want daar gaan gereeld op die eerste Vrydag van elke maand ‘n mandjiedans plaasvind.
Manie Erasmus is reeds vyftig jaar by die die Suid-Afrikaanse musiekbedryf betrokke en sy veelsydige orkes sal die volledige spektrum van musiek tydens elke mandjiedans dek – vanaf boeremusiek tot die populêre hedendaagse genre.
Die eerste van die mandjiedanse vind op 4 Februarie vanaf 19:00 plaas in die Voortrekkersaal op die piekniekterrein van die Voortrekkermonument Erfenisterrein. Belangstellendes is welkom om hulle eie mandjies met eet- en drinkgoed saam te bring en daar is ook braaigeriewe wat gebruik kan word.
Toegang is R120 per paartjie of R70 per persoon, betaalbaar by die hoofhek op aankoms.
Navrae kan gerig word aan Hennie Coetzee by 012 326 6770 of Manie Erasmus op 082 445 4136.